Tiltale for overtrædelse af straffelovens § 276 a– indbrudstyveri i forening og efter forudgående aftale
Ret: Retten i Sønderborg (1. instans)
Faggruppe: Straffesag — Tilståelsessag
Sagsemner: Formueforbrydelser;

/

RETTEN I SØNDERBORG

Udskrift af dombogen

D O M

afsagt den 10. marts 2022

Rettens nr. K03-5667/2021
Politiets nr. 3300-75140-00003-21

Anklagemyndigheden
mod
Tiltalte 1
født Dato (2002),
Tiltalte 2
født Dato (2003) og
Tiltalte 3
født Dato (2002)

Denne sag er behandlet som tilståelsessag.

Retsmødebegæring er modtaget den 22. september 2021.

Tiltalte 1, Tiltalte 2 og Tiltalte 3 er tiltalt for overtrædelse af

straffelovens § 276 a– indbrudstyveri,
ved den 11. april 2021 ca. mellem kl. 15.50 og 16.20, i forening efter
forudgående aftale eller fælles forståelse, at have begået indbrud i
Kulturcenter, beliggende Adresse, Bydel i Vojens, og stjålet en ramme
sodavand af mærket Faxe Kondi samt 2 rammer sodavand af mærket Coca-
Cola til en samlet værdi af ca. 225 kr.

Påstande

Anklagemyndigheden har nedlagt påstand om betinget fængselsstraf.

De tiltalte, Tiltalte 1, Tiltalte 2 og Tiltalte 3, har erkendt sig skyldig.

Sagens oplysninger

Tiltalte 3, har forklaret, at de havde hørt om den for-ladte skole i Bydel. De
kørte dertil, og døren omme bagved var ulåst, og den gik de ind af. De var alle
3 inde i lokalet, hvor sodavandene stod - og det

Std 75325



/

side 2

var en fælles beslutning, at de tog dem. Fysisk var det tiltalte og Tiltalte 1, der
tog dem. De kom dem ud i Tiltalte 1's bil, og sodandene endte hjemme hos
tiltal-te.

Næste aften aften besluttede de efter en Messenger-samtale, at de ville afle-
vere sodavandene, og de afleverede dem en af dagene efter. Tiltalte var blandt
andet lidt betænkelig, da de jo havde taget dem fra et religiøst sted.

Tiltalte havde vist drukket 1-3 af sodavandene, så han købte en ny 1 1/2 ltr`s
sodavand  som "kompensation".

Tiltalte 1 har forklaret, at det er korrekt, de var inde på skolen og tog
sodavandene. De fulgtes ad derind samlet. De troede, sko-len var forladt på det
tidspunkt. Han og Tiltalte 3 bar sodavandene ud i tiltal-tes fars bil, de havde
lånt. Det var en fælles beslutning at tage sodavandene. Der var vist tale om 3
kasser sodavand, hvoraf han tog 1 kasse med hjem, mens Tiltalte 3 fik de 2
andre.

De så ikke på datoen, før de kom hjem, og da kunne han se, sodavandene var
"udløbet".

Da han kom hjem tænkte han på, at der bla. havde været en tændt radiator, så
bygningen måske ikke var forladt alligevel.

De stillede alle kasserne tilbage nogle dage senere, og de købte nogle nye 1 1/2
sodavand som kompensation, da tiltalte nok havde drukket 2-3 soda-vand.

Tiltalte 2 har forklaret, at han kan henholde sig til de 2 medtiltaltes
forklaringer. Der var lys et sted på den tidligere skole, da de kom ind. De endte
i lokalet med sodavandene. Det var en fælles beslut-ning, at de tog
sodavandene - det var Tiltalte 3 og Tiltalte 1, der bar sodavande-ne.

Da de kom hjem, var det nok, han tænkte, at skolen nok ikke havde været
forladt alligevel.

Tiltalte fik ikke sodavand med hjem og drak heller ikke nogen af dem, de
havde stjålet.

De stillede kasserne tilbage 2 dage efter, at de havde besluttet at sætte dem
tilbage.

De stillede nogle ekstra sodavand tilbage også, som kompensation for dem, der
var drukket, udover dem de havde stjålet, som de leverede tilbage.

Det var ude på skolen, de fandt ud af, at sodavandene var løbet af dato.



/

side 3

Øvrige sagsoplysninger

Kriminalforsorgen har i udtalelse af 13. juli 2021 om Tiltalte 1, under
konklusion og begrundelse oplyst følgende:

"...

Kriminalforsorgens konklusion:
Det er Kriminalforsorgens vurdering, at Tiltalte 1 er egnet til at modtage en hel
eller delvis betinget dom med vilkår om samfundstjeneste, hvortil det skal
anbefales, at der fastsættes vilkår om tilsyn af Kriminalforsorgen i prøvetiden.

Finder retten, at sagen kan afgøres med en betinget dom uden vilkår om
samfundstjeneste, skal det anbefales, at der alene fastsættes prøvetid.

Kriminalforsorgens begrundelse:
På baggrund af ovenstående oplysninger vurderer Kriminalforsorgen, at Tiltalte
1 er egnet til at modtage en hel eller delvis betinget dom med vilkår om
samfundstjeneste og tilsyn. Der er ved vurderingen lagt vægt på at Tiltalte 1 er
motiveret for at gennemføre samfundstjeneste såvel som tilsyn.

Det vurderes at Tiltalte 1 ikke har forsorgsmæssige behov, hvorfor tilsyn ud over
samfundstjeneste ikke vurderes relevant.
..."

Kriminalforsorgen har i udtalelse af 21. juli 2021 om Tiltalte 3, under
konklusion og begrundelse oplyst følgende:

"...

Kriminalforsorgens konklusion:
Det er Kriminalforsorgens vurdering, at Tiltalte 3 er egnet til at modtage en hel
eller delvis betinget dom, hvortil det skal anbefales, at der fastsættes vilkår om i
års tilsyn af Kriminalforsorgen.

Det er KriminaLforsorgens vurdering, at Tiltalte 3 er egnet til at modtage en hel
eller delvis betinget dom med vilkår om samfundstjeneste, hvortil det skal
anbefales, at der fastsættes vilkår om tilsyn af Kriminalforsorgen i prøvetiden.

Kriminalforsorgens begrundelse:
På baggrund af ovenstående personlige og sociale forhold, er det
Kriminalforsorgens vurdering, at Tiltalte 3 er egnet til at modtage en betinget
dom med vilkår om samfundstjeneste. I vurderingen er der lagt vægt på, at
Tiltalte 3 har



/

side 4

et godt netværk, er under uddannelse og ikke har noget misbrug. Ligeledes
tilkendegiver Tiltalte 3, at han vil samabrejde med Kriminalforsorgen om et
sådant vilkår.
..."

Rettens begrundelse og afgørelse

De tiltalte har uden forbehold erkendt sig skyldig. Tilståelsen støttes af de
oplysninger, der i øvrigt foreligger. Det er derfor bevist, at de tiltalte er skyl-
dige.

Tiltalte 1 Tiltalte 2 og Tiltalte 3 skal straffes med fængsel i 14 dage, jf.
straffelovens § 276 a.

Retten har på den ene side lagt vægt på, at indbruddet er begået af de 3 tiltal-te
i forening samt at indbruddet var forudgående aftalt. Indbrudsstedet er en
tidligere skole, hvori der nu er Kulturcenter. Uanset bygningens nuværende
anvendelse har der ikke for de tiltalte været nogen berettiget grund til at an-
tage, at stedet var "forladt" - hvilket de fremlagte fotos heller ikke giver no-gen
anledning til at tro, ligesom Tiltalte 3 har forklaret, at han godt var klar over,
der var tale om et religiøst sted.

På den anden side har retten henset til det stjålnes lave værdi. Retten har og-så
henset til, at de tiltalte har leveret de fleste af de stjålne sodavand tilbage nogle
dage efter indbruddet og forsøgt at genoprette skaden, jf. straffelovens § 82, nr.
11.

Straffen for de tiltalte gøres på baggrund af oplysningerne om de tiltaltes gode
personlige forhold undtagelsesvis helt betinget, alene på vilkår om prø-vetid.

Thi kendes for ret:

De tiltalte, Tiltalte 1 Tiltalte 2 og Tiltalte 3, skal straffes med fængsel i 14
dage.

Straffen skal ikke fuldbyrdes, hvis de tiltalte overholder følgende betingelse:

De tiltalte må ikke begå noget strafbart i en prøvetid på 1 år fra endelig dom.

De tiltalte skal betale de af dem vedkommende sagsomkostninger.



/

side 5

Dommer



/